ጠቅላይ ሚኒስትሩና የሶማሊያው ፕሬዚዳንት በኬንያ ጉብኝት እያደረጉ ነው
የኢፌዴሪ ጠቅላይ ሚኒስትር ዶክተር አብይ አህመድና የሶማሊያው ፕሬዚዳንት ሙሀመድ አብዱላሂ ፋርማጆ ማምሻውን ኬንያ ናይሮቢ ገብተዋል።ጠቅላይ ሚኒስትር ዶክተር አብይ አህመድና የሶማሊያው ፕሬዚዳንት ሙሀመድ አብዱላሂ ፋርማጆ ወደ ናይሮቢ ያቀኑት ከኬንያው ፕሬዚዳንት ኡሁሩ ኬንያታ ጋር ለመወያየት መሆኑን የጠቅላይ ሚኒስቴር ጽህፈት ቤት አስታውቋል።ኬንያ እና ሶማሊያ በባህር ክልል ወሰን ይገባኛል ጥያቄ ሰሞኑን አለመግባባት ወስጥ መግባታቸው ይታወቃል።ጠቅላይ ሚኒስትር ዶክተር አብይ አህመድም የምስራቅ አፍሪካ የልማት በይነ መንግስታት (ኢጋድ) ሊቀ መንበር እንደመሆናቸው በኬንያ እና ሶማሊያ መካከል የተፈጠረውን አመለግባባት ለመቅረፍ ትኩረት ሰጥተው እየሰሩ ነው።የኤንያው ፕሬዚዳንት ኡሁሩ ኬንያታ እና የሶማሊያው ፕሬዚዳንት ሙሀመድ አብዱላሂ ፋርማጆ በኢትዮጵያ ጉብኝት ባደረጉበት ወቅትም መሪዎቹን ፊት ለፊት አገናኝቶ ለማወያየት እንዲቻል ከሁለቱ ፕሬዚዳንቶች መመካከራቸው ተነግሯል።ጠቅላይ ሚኒስትር ዶክተር አብይ አህመድ መሪዎቹን ለማግባባት እየደረጉት ያለው ጥረት በሁለቱ ሀገራት መካከል የሰፈነውን ውጥረት ያረግባል ተብሎ ተስፋ ተጥሎበታል። 